Viz, viz, viz, nincsen ollyan viz
Viz, viz, viz!
Nincsen ollyan viz,
Mint a körösviz,
          Harcsa, potyka lakik benne;
          Szép leányka fördik benne;
Csak nincs ollyan viz,
Mint a körösviz.

Bor, bor, bor!
Nincsen ollyan bor,
Mint a magyar bor!
          Ezt barátság poharában,
          Szürcsölgessük vig óránkban,
Mert nincs ollyan bor,
Mint a magyar bor!

Bor, bor, bor!
Nincs ollyan rosz bor,
Mint a * * bor;
          Ollyan fojtós vaczkor íze,
          Mint kénköves fördő vize;
Csak nincs olly rosz bor,
Mint a * * bor.
Népköltészet